กูรูชู 5 หุ้นน่าลงทุนประจำเดือนส.ค.มอง SET มี Downside จำกัด
กลยุทธ์เลือกลงทุนเป็นรายตัว (Selective Buy) ในหุ้นเชิงรับงบ Q2 ดีมีปันผลระหว่างกาลด้วย SET Index ยังมีความเสี่ยงในการปรับฐานแกว่งลงอยู่ ดังนั้น หุ้นที่เราเลือกจะเน้นหุ้นเชิงรับ (Beta < 1x) ที่คาดว่างบ Q2 จะออกมาดี (โต YoY) และมีการจ่ายปันผลระหว่างกาล หุ้นที่เราแนะนำในเดือน ส.ค. คือ AAV, BCP, BEAUTY, CPN, INTUCH ด้านแนวรับและแนวต้านสำคัญของ SET Index เดือนนี้อยู่ที่ 1400-10, 1370-80 จุด และ 1450-60 จุด ตามลำดับ
3 ส.ค. 2558

สำนักวิจัย บริษัทหลักทรัพย์ ทิสโก้ จำกัดระบุในบทวิเคราะห์(3 ส.ค.) ในแง่ของ Downside ตลาดระยะสั้น มองไม่มากเช่นกัน ส่วนหนึ่งเพราะ SET Index เดือนที่แล้ว(ก.ค)ปรับลงมามากแล้ว แม้มีโอกาสจะปรับลงต่อเนื่องจนหลุด 1400 จุด ทำจุดต่ำสุดใหม่ของปีนี้ แต่ก็เชื่อว่าบรรดาบริษัทหลักทรัพย์จัดการกองทุน (บลจ.) หลายแห่ง จะฉกฉวยจังหวะนี้เสนอขายกองทุนทริกเกอร์ทันที นอกจากนี้ ตลาดหลักทรัพย์ฯ จะจัดงาน Thailand Focus 2015 ในช่วงปลายเดือนนี้ (26-28 ส.ค.) น่าจะช่วยกระตุ้นบรรยากาศการลงทุนได้พอสมควร เพราะภายหลังการจัดงานนี้ในอดีตช่วงหลายปีที่ผ่านมา มักหนุนให้ตลาดหุ้นไทยขึ้นเฉลี่ย 2-3%
ประเมิน SET Index เดือน ส.ค. มีโอกาสแกว่งลงได้อีก แต่ไม่น่าจะมากเหมือนเดือนที่ผ่านมาแล้ว เพราะค่า +12m Forward PER ปัจจุบันที่ 13.7 เท่า เริ่มเข้าใกล้ค่าเฉลี่ยระยะยาว 10 ปีที่ 13.4 เท่า ขณะที่กลุ่มธุรกิจการเงิน (ธนาคารและลีสซิ่ง) และกลุ่มธุรกิจอสังหาริมทรัพย์ (ที่อยู่อาศัย) หลายตัวร่วงจนการประเมินมูลค่าหุ้น (Valuations) น่าสนใจมากแล้ว เรามองหุ้นที่มีคุณสมบัติดังต่อไปนี้ครบทุกข้อเป็นหุ้นที่มีการประเมินมูลค่าหุ้นน่าสนใจเหมาะกับการซื้อและถือลงทุน
(1) เป็นหุ้นที่ PER ไม่ถึง 10 เท่า
(2) เป็นหุ้นที่ PBV ไม่เกิน 1.5 เท่า
(3) เป็นหุ้นที่ให้อัตราผลตอบแทนจากเงินปันผลสูงกว่า 5% ขึ้นไป
(4) กำไรเติบโต (EPS Growth &gt; 0%)
(5) มี upside สูงกว่าราคาหุ้นปัจจุบันมากกว่า 15%  จากการตรวจสอบหุ้นทุกตัวที่อยู่ภายใต้การวิเคราะห์ของตลาดโดยรวม
กลยุทธ์เลือกลงทุนเป็นรายตัว (Selective Buy) ในหุ้นเชิงรับงบ Q2 ดีมีปันผลระหว่างกาลด้วย SET Index ยังมีความเสี่ยงในการปรับฐานแกว่งลงอยู่ ดังนั้น หุ้นที่เราเลือกจะเน้นหุ้นเชิงรับ (Beta &lt; 1x) ที่คาดว่างบ Q2 จะออกมาดี (โต YoY) และมีการจ่ายปันผลระหว่างกาล หุ้นที่เราแนะนำในเดือน ส.ค. คือ AAV, BCP, BEAUTY, CPN, INTUCH ด้านแนวรับและแนวต้านสำคัญของ SET Index เดือนนี้อยู่ที่ 1400-10, 1370-80 จุด และ 1450-60 จุด ตามลำดับ